《癸卯九月赣吉大水》
宋代·曾丰

秋江次第落到底，夜半忽如潮涌起。
方陵屋山遽城头，已失沙涌况沙嘴。
五月小潦似未伤，九月大潦疑非常。
感召之心上所谨，推原厥咎谁其当。
一部麟经几书异，敢用丁宁今执事。
休责汉公贤不贤，且论尧具备未备。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。